假寐马上。刘锜以逸待劳，以故辄胜。时洪皓在燕密奏：「顺昌之捷，金人震恐丧魄，燕之重宝珍器，悉徙而北，意欲捐燕以南弃之。」故议者谓是时诸将协心，分路追讨，则兀朮可擒，汴京可复；而王师亟还，自失机会，良可惜也。七月，命为淮北宣抚判官，副杨沂中，破敌兵于太康县。未几，秦桧请令沂中还师镇江，锜还太平州，岳飞以兵赴行在，出师之谋寝矣。
柘皋之战.十一年（1141年），兀朮复签两河兵，谋再举。帝亦测知敌情，必不一挫遂已，乃诏大合兵于淮西以待之。金人攻庐、和二州，锜自太平渡江，抵庐州，与张俊